FOTO Edi Iordănescu, "Tata Puiu" și Mircea Lucescu, fotografiați împreună: "Imagine pentru istorie"
Marți, de la 21:30, naționala României o va întâlni pe Columbia într-un joc de pregătire pe "Civitas Metropolitano".
Prima reprezentativă s-a duelat deja în luna martie cu Irlanda de Nord vineri, 22 martie. Selecționata lui Edward Iordănescu a remizat pe Arena Națională. Dennis Man (23') și Jamie Reid (7') și-au trecut numele pe tabela de marcaj.
Edi Iordănescu, "Tata Puiu" și Mircea Lucescu, fotografiați împreună: "Imagine pentru istorie"
Pe contul oficial de Facebook al echipei naționale de fotbal a României a fost postată o fotografie cu Edward Iordănescu, actualul selecționer, și alți doi foști dirijori ai primei reprezentative: Anghel Iordănescu și Mircea Lucescu.
"Il Luce" a stat la cârma României în perioada noiembrie 1981 - octombrie 1986, în timp ce "Tata Puiu" a avut trei mandate: septembrie 1993 - iulie 1998, decembrie 2001 - noiembrie 2004 și octombrie 2014 - iunie 2016.
Grupa României la EURO 2024
România a fost repartizată în Grupa E la EURO 2024, alături de Belgia, Slovacia şi câştigătoarea play-off-ului B, potrivit tragerii la sorţi care a avut loc la Hamburg.
Ultima componentă a grupei României la EURO 2024, care va fi găzduit de Germania între 14 iunie şi 14 iulie, va fi decisă dintre câştigătoarele semifinalelor Bosnia-Herţegovina - Ucraina şi Israel - Islanda.
România va fi pentru a şasea oară la turneul final al Campionatului European, după ediţiile din 1984, 1996, 2000, 2008 şi 2016, cea mai bună performanţă reuşind-o în 2000 (sferturi de finală).
Urmăriți SPORT.RO și pe Google News